ଗର୍ଭାବସ୍ଥାରେ ଉଚ୍ଚ ରକ୍ତଚାପ

ଗର୍ଭାବସ୍ଥାରେ ଉଚ୍ଚ ରକ୍ତଚାପ, ଏକ ଅବସ୍ଥା ଯେଉଁଥିରେ ଗର୍ଭାବସ୍ଥାରେ ବଚ୍ଚ ରକ୍ତଚାପ ସୃଷ୍ଟି ହୁଏ । ଲକ୍ଷଣଗୁଡ଼ିକ କିଛି ନ ହୋଇପାରେ ବା   ଭିନ୍ନ ହୋଇପାରେ ଯେପରିକି ମୁଣ୍ଡବିନ୍ଧା, ଦୃଷ୍ଟିଶକ୍ତି ପରିବର୍ତ୍ତନ, ଅଣନିଶ୍ୱାସ, ଏବଂ ବାତ । ମା'ର ଜଟିଳତା ମଧ୍ୟରେ ଷ୍ଟ୍ରୋକ୍, ପେରିପାର୍ଟମ କାର୍ଡ଼ିଓମାୟୋପାଥି ଏବଂ ସ୍ୱତଃସ୍ଫୁର୍ତ୍ତ କରୋନାରୀ ଧମନୀ ବିଚ୍ଛେଦନ ଅନ୍ତର୍ଭୁକ୍ତ ହୋଇପାରେ ।  ଭବିଷ୍ୟତରେ ମଧୁମେହ ଏବଂ ହୃଦରକ୍ତନାଳୀ ରୋଗ ହେବାର ଆଶଙ୍କା ମଧ୍ୟ ଥାଏ । ଶିଶୁ ପାଇଁ ଜଟିଳତା ମଧ୍ୟରେ ସମୟପୂର୍ବ ପ୍ରସବ, ଗର୍ଭ ବୟସ ତୁଳନାରେ ଛୋଟ ମୃତ ପ୍ରସବ ଅନ୍ତର୍ଭୁକ୍ତ ହୋଇପାରେ ।

ବିପଦ କାରକଗୁଡ଼ିକ ମଧ୍ୟରେ ବୃଦ୍ଧାବସ୍ଥା ଏବଂ ମୋଟାପଣ ଅନ୍ତର୍ଭୁକ୍ତ । ରୋଗ ନିର୍ଣ୍ଣୟ ସାଧାରଣତଃ ଅତି କମରେ ୪ ଘଣ୍ଟା ବ୍ୟବଧାନରେ ୧୪୦/୯୦ ମିମିପାରୁ ଅଧିକ ରକ୍ତଚାପ ଉପରେ ଆଧାରିତ ହୁଏ, ୧୬୦/୧୧୦ ମିମିପା ହେଲେ ସାଂଘାତିକ ରୋଗ ଧରାଯାଏ ।  କ୍ରନିକ ଉଚ୍ଚ ରକ୍ତଚାପ, ଗର୍ଭକାଳୀନ ଉଚ୍ଚ ରକ୍ତଚାପ, ପ୍ରିଏକ୍ଲାମ୍ପସିଆ/ ଏକ୍ଲାମ୍ପସିଆ ଏବଂ କ୍ରନିକ୍ ଉଚ୍ଚ ରକ୍ତଚାପ ଉପରେ ପ୍ରିଏକ୍ଲାମ୍ପସିଆ ଆରୋପିତ ହେବା ଅନ୍ତର୍ଭୁକ୍ତ । ଧଳା ଉଚ୍ଚ ରକ୍ତଚାପ (ସ୍ୱାସ୍ଥ୍ୟ ସୁବିଧା ଥାଇ ଉଚ୍ଚ ରକ୍ତଚାପ, କିନ୍ତୁ ଘରେ ସାଧାରଣ) ଏବଂ ମାସ୍କେଡ୍ ଉଚ୍ଚ ରକ୍ତଚାପ (ସ୍ୱାସ୍ଥ୍ୟ ସୁବିଧା ଥାଇ ସାଧାରଣ, କିନ୍ତୁ ଘରେ ଉଚ୍ଚ) ପ୍ରକାରକୁ ଅନ୍ତର୍ଭୁକ୍ତ କରାଯାଇପାରେ ।

ପ୍ରତିଷେଧରେ ଉପ‌ଯୁକ୍ତ ଖାଦ୍ୟ, ଓଜନ ହ୍ରାସ ଏବଂ ବ୍ୟାୟାମ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାର ମଧ୍ୟଭାଗରେ କମ୍ ମାତ୍ରାର ଆସ୍ପିରିନ ବିପଦକୁ ହ୍ରାସ କରିଥାଏ । ଚିକିତ୍ସା ଆରମ୍ଭ କରିବା ସମୟର   ରକ୍ତଚାପ ୧୩୫/୮୫ରୁ ୧୬୦/୧୧୦ ମିମିପା ପାଇଁ ନିର୍ଦ୍ଦେଶାବଳୀରେ ଭିନ୍ନ ହୋଇଥାଏ । ୧୩୦/୮୦ମିମିପା  ରକ୍ତଚାପର ଲକ୍ଷ୍ୟ ନେଇ ଦିଆଯାଉଥିବା ଔଷଧ ମଧ୍ୟରେ ଲାବେଟାଲୋଲ, ନିଫେଡିପିନ, ମିଥାଇଲଡୋପା କିମ୍ବା ହାଇଡ୍ରାଲାଜିନ ଦିଆଯାଇପାରେ ।  ପ୍ରି-ଏକ୍ଲାମପ୍ସିଆ ଥିଲେ ଅତିରିକ୍ତ ଭାବରେ ମ୍ୟାଗ୍ନେସିୟମ୍ ସଲଫେଟ୍ ବ୍ୟବହୃତ ହୋଇପାରେ । ଶୀଘ୍ର ପ୍ରସବ ମଧ୍ୟ ସୁପାରିଶ କରାଯାଏ ।

ଗର୍ଭାବସ୍ଥାରେ ଉଚ୍ଚ ରକ୍ତଚାପ ୨୦୧୯ରେ ପ୍ରାୟ ୧୮ ନିୟୁତ ମହିଳାଙ୍କର ହୋଇଥିଲା (ଗର୍ଭଧାରଣର ୭.୫%)।   ଯଦିଓ ୧୫% ମହିଳା ଯେ କୌଣସି ସମୟରେ ପ୍ରଭାବିତ ହୋଇପାରନ୍ତି । ଏହା ସାଧାରଣତ ଆଫ୍ରିକା, ଦକ୍ଷିଣ ପୂର୍ବ ଏସିଆ ଏବଂ ମଧ୍ୟ ପୂର୍ବରେ ଦେଖାଯାଏ । ୨୦୧୯ରେ ୨୭,୮୦୦ ମାତୃ ମୃତ୍ୟୁ ଘଟିଥିଲା ଯାହା ୧୯୯୦ ମସିହାର ୩୭,୦୦୦ ମୃତ୍ୟୁରୁ ହ୍ରାସ ପାଇଥିଲା।   ସର୍ବଭାରତୀୟ ସ୍ତରରେ ଗର୍ଭାବସ୍ଥାରେ (୧୬%) ମୃତ୍ୟୁର ଏହା ହେଉଛି ସାଧାରଣ କାରଣ, ଏହା ପରେ  ପ୍ରସବପର ରକ୍ତସ୍ରାବ (୧୩%) ଏବଂ ପ୍ରସବ ସଂକ୍ରମଣ (୨%) ହୋଇଥାଏ । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki